CELEX: 62013CN0469
Language: et
Date: 2013-08-30 00:00:00
Title: Kohtuasi C-469/13: Eelotsusetaotlus, mille on esitanud Tribunale di Verona (Itaalia) 30. augustil 2013 — Shamim Tahir versus Ministero dell’Interno, Questura di Verona

22.2.2014   
            
            
               ET
            
            
               Euroopa Liidu Teataja
            
            
               C 52/25
            
         Eelotsusetaotlus, mille on esitanud Tribunale di Verona (Itaalia) 30. augustil 2013 — Shamim Tahir versus Ministero dell’Interno, Questura di Verona
   (Kohtuasi C-469/13)
   2014/C 52/44
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Verona
   
      Põhikohtuasja pooled
   
   
      Kaebuse esitaja: Shamim Tahir
   
      Vastustaja: Ministero dell’Interno, Questura di Verona
   
      Eelotsuse küsimused
   
   
               1)
            
            
               Kas direktiivi 2003/109 (1) artikli 7 lõiget 1 tuleb tõlgendada nii, et liikmesriigi territooriumil seadusliku, pideva ja viieaastase elamise tingimust, mis on sätestatud direktiivi artikli 4 lõikes 1 ja mille kohta tuleb pikaajalist elamisluba taotledes esitada tõendavad dokumendid, võib täita ka muu isik kui taotleja, kellega tal on direktiivi artikli 2 punkti e tähenduses perekondlikud sidemed?
            
         
               2)
            
            
               Kas direktiivi 2003/109 artikli 13 esimest lauset tuleb tõlgendada nii, et soodsamate tingimuste hulka, mille juures liikmesriigid võivad alalisi või piiramata tähtajaga pikaajalisi EÜ elamislube välja anda, kuulub ka see, et sellist asjaolu, et pikaajalise elaniku staatuse juba saanud isik on asjassepuutuva riigi territooriumil seaduslikult ja pidevalt viie aasta jooksul elanud, nagu on sätestatud selle direktiivi artikli 4 lõikes 1, võib pikaajalise elaniku staatuse andmise tingimusena laiendada ka tema pereliikmetele direktiivi artikli 2 punktis e antud määratluse tähenduses, olenemata sellest, kui kaua need pereliikmed on taotluse esitamise liikmesriigi territooriumil elanud?
            
         
      (1)  Nõukogu 25. novembri 2003. aasta direktiiv 2003/109/EÜ pikaajalistest elanikest kolmandate riikide kodanike staatuse kohta (ELT L 16, lk 44, ELT eriväljaanne 19/06, lk 272).